ลุ้น January Effect
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 4 ม.ค. 2554
21 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 4 ม.ค. 2554
...ดัชนีปีเสือ (2553) ทิ้งท้ายไว้ที่ 1,032.76 จุด ทั้งปีดัชนีเพิ่มขึ้น 298 จุด หรือ 40.59% ต่างชาติซื้อสุทธิตลอดปีเป็นตัวเลขถึง 81,723 ล้านบาท ที่เหลือขายกันหมด 
...ปีกระต่าย 2554 เท่าที่คุยกับหลายๆ คน มองว่าตลาดยังดีอยู่ บล.กิมเอ็ง มองเวอร์ไปโน่น 1,300 จุด สูงกว่าโบรกฯ อื่นเฉลี่ยแถว 1,250 จุด เชียร์แบงก์ วัสดุ รับเหมาก่อสร้าง
...ตลาดหุ้นเดือน ม.ค.นี้ ต้องลุ้น January Effect นอกจากไม่ได้เห็นมาหลายปีแล้ว เงินต่างชาติที่ไหลเข้ามาน่าจะเป็นเหตุให้เกิดหุ้นกระทิงเดือนนี้
...DW ที่เคยเหวี่ยงขึ้นแรง จะลดความหวือหวา หลังจากตลาดหลักทรัพย์ใช้เกณฑ์เข้มคุมเก็งกำไร 
...กบข. ฝากเตือนสมาชิกที่พ้นสภาพไปแล้ว 12,107 ราย ที่ยังไม่ยื่นเรื่องขอรับเงิน เป็นเงินกว่า 2,067 ล้านบาท อีก 7,100 ราย ไม่นำเช็ค ธนาณัติ หรือ กบข.โอนเงินเข้าบัญชีไม่ได้ ให้รีบติดต่อด่วน หากเกิน 10 ปี จากวันพ้นสมาชิกภาพจะสิ้นสิทธิขอรับเงินคืนตามกฎหมาย
...“เสี่ยปั้น–บัณฑูร ล่ำซำ” บิ๊กบอสแบงก์กสิกรไทย หลังจากซื้อโรงแรมน่านฟ้าแล้ว (กลางเดือนนี้จะมีพิธีเปิดอย่างเป็นทางการ) แว่วๆ มาว่ายังกว้านซื้อที่ดินรอบๆ เวียง เป็นเหตุให้ราคาที่ดินพุ่งพรวด ทำให้ จ.น่าน เป็นที่รู้จักของนักท่องเที่ยวมากขึ้น